Document ID: /roh_data/filtered/fineweb-2-filterrobots_roh.jsonl.gz/7966

Era cunter las bands ch'han sunà al concert è vegni inoltrà ina denunzia penala pervi d’avair cuntrafatg a la lescha da rassissem.
Ad Unterwasser en il Toggenburg chantun da Son Gagl eran sa radunads la fin d’emna radund 5'000 persunas per in concert da neonazis suspectads. I duai esser stà in dals pli gronds events da neonazis ch'ha insumma gì lieu en Svizra.
La vischnanca che aveva lubì l'occurenza e la polizia eran stads surprendids da tantas persunas. La polizia saveva dad in'occurenza che duai avair lieu en la regiun. Il lieu exact era dentant vegnì midà la davosa minuta dad Ulm ad Unterwasser.
RR novitads 12:00